***Студентска летња стручна пракса Универзитета у Крагујевцу и Града Крагујевца***

**Конкурс за Студентску летњу стручну праксу 2020.**

Драги студенти,

Уколико желите да искористите лето и стекнете драгоцено практично искуство, пријавите се за **Студентску летњу стручну праксу**.

Универзитет у Крагујевцу у сарадњи са Градом Крагујевцем, осму годину заредом, организује **Студентску летњу стручну праксу**у установама чији је оснивач Град Крагујевац. На конкурс се могу пријавити **студенти завршних година основних академских, интегрисаних академских и мастер академских студија**.

**Пракса ће се реализовати у два циклуса:**

1. 01-31. јул 2020. године
2. 01-31. август 2020. године

Према исказаним потребама 18 установа и предузећа обухваћених овим Конкурсом, студенти ће имати прилику да обаве стручну праксу у следећим институцијама:

* Градска управа за послове органа града
* Градска управа за заједничке послове
* Градска управа за јавне приходе и инспекцијске послове
* Бизнис иновациони центар
* Народни музеј Крагујевац
* Дом здравља Крагујевац
* Књажевско-српски театар
* ЈКП „Водовод и канализација“ Крагујевац
* Историјски архив Шумадије
* Завод за заштиту споменика културе Крагујевац
* Градска туристичка организација „Крагујевац“
* Предшколска установа за децу „Нада Наумовић“
* Центар за социјални рад Крагујевац
* Заштитник грађана
* Јавно стамбено предузеће Крагујевац
* ЈП Путеви
* Завод за хитну медицинску помоћ
* ЈКП Шумадија

**Доступна места** за обављање праксе у установама/предузећима чији је оснивач Град Крагујевац можете видети **ОВДЕ**.

**Потребна документа за пријаву:**

1. **Пријавни формулар** (можете преузети **овде**)
2. **CV на српском језику**
3. **Мотивационо писмо**
4. **Потврда са факултета** да сте уписани у завршну годину студија основних академских, интегрисаних академских студија или мастер академских студија. У потврди мора бити наведена **просечна оцена** остварена у току студија, **досадашње трајање студија**, као и **број пренетих испита***.*

**Кандидати који испуњавају наведене услове могу послати документацију** **до 26. јуна 2020. године (до 12 часова)** на: [razvojkarijere@kg.ac.rs](mailto:razvojkarijere@kg.ac.rs) (**са напоменом: пријава за СЛСП 2020\_ГРАД**).

**НАПОМЕНЕ:**

* Заинтересовани студенти се могу пријавити за највише две позиције. Комисија за селекцију кандидата ће настојати да изађе у сусрет исказаним жељама кандидата, али коначан распоред по институцијама биће дефинисан у складу са бројем расположивих места.
* Кандидати ће бити обавештени о резултатима конкурса путем електронске поште.
* Сви кандидати ће имати ментора.
* У зависности од потреба институције у којој се обавља пракса, кандидат ће на пракси проводити од 4 до 8 сати дневно.
* Сви одабрани кандидати ће по успешном завршетку стручне праксе добити одговарајућу потврду.
* Сви учесници стручне праксе су у обавези да по завршетку праксе доставе извештај о обављеној стручној пракси (по обрасцу који доставља Центар за развој каријере).
* Учесници конкурса који су Ромске националности или студенти са инвалидитетом о томе достављају одговарајуће потврде.

**Уколико имате питања или недоумица, можете нас контактирати путем имејла или телефона**:

Тел: 034 300 425

E-mail: [razvojkarijere@kg.ac.rs](mailto:razvojkarijere@kg.ac.rs)

Web: [www.razvojkarijere.kg.ac.rs](http://www.razvojkarijere.kg.ac.rs)

Центар за развој каријере и саветовање студената

Универзитета у Крагујевцу